CELEX: 62019CA0573
Language: ro
Date: 2022-05-12 00:00:00
Title: Cauza C-573/19: Hotărârea Curții (Camera a șaptea) din 12 mai 2022 – Comisia Europeană/Republica Italiană [Neîndeplinirea obligațiilor de către un stat membru – Mediu – Directiva 2008/50/CE – Calitatea aerului înconjurător – Articolul 13 alineatul (1) și anexa XI – Depășire sistematică și persistentă a valorilor-limită stabilite pentru dioxidul de azot (NO2) în anumite zone și aglomerări italiene – Articolul 23 alineatul (1) – Anexa XV – Perioadă de depășire „cât mai scurtă cu putință” – Măsuri potrivite]

4.7.2022   
            
            
               RO
            
            
               Jurnalul Oficial al Uniunii Europene
            
            
               C 257/2
            
         
      Hotărârea Curții (Camera a șaptea) din 12 mai 2022 – Comisia Europeană/Republica Italiană
      (Cauza C-573/19) (1)
      
      (Neîndeplinirea obligațiilor de către un stat membru - Mediu - Directiva 2008/50/CE - Calitatea aerului înconjurător - Articolul 13 alineatul (1) și anexa XI - Depășire sistematică și persistentă a valorilor-limită stabilite pentru dioxidul de azot (NO2) în anumite zone și aglomerări italiene - Articolul 23 alineatul (1) - Anexa XV - Perioadă de depășire „cât mai scurtă cu putință” - Măsuri potrivite)
      (2022/C 257/02)
      Limba de procedură: italiana
      
         Părțile
      
      
         Reclamantă: Comisia Europeană (reprezentanți: G. Gattinara și E. Manhaeve, agenți)
      
         Pârâtă: Republica Italiană (reprezentanți: G. Palmieri, agent, asistată de G. Palatiello și P. Pucciariello, avvocati dello Stato)
      
         Dispozitivul
      
      
                  1)
               
               
                  Prin faptul că nu a asigurat nedepășirea, în mod sistematic și persistent, a valorii-limită anuale stabilite pentru dioxidul de azot (NO2),
                  
                              —
                           
                           
                              începând cu anul 2010 până în anul 2018 inclusiv, în zonele IT0118 (aglomerarea urbană Torino), IT0306 (aglomerarea urbană Milano), IT0307 (aglomerarea urbană Bergamo), IT0308 (aglomerarea urbană Brescia), IT0711 (comuna Genova), IT0906 (aglomerarea urbană Florența), IT1215 (aglomerarea urbană Roma);
                           
                        
                              —
                           
                           
                              începând cu anul 2010 până în anul 2017 inclusiv, în zona IT0309 (zona A – câmpie cu grad ridicat de urbanizare);
                           
                        
                              —
                           
                           
                              începând cu anul 2010 până în anul 2012 și începând cu anul 2014 până în anul 2018 inclusiv, în zona IT1912 (aglomerarea urbană Catania), precum și
                           
                        
                              —
                           
                           
                              începând cu anul 2010 până în anul 2012 și începând cu anul 2014 până în anul 2017 inclusiv, în zona IT1914 (zone industriale),
                              Republica Italiană nu și-a îndeplinit obligațiile care îi revin în temeiul articolului 13 alineatul (1) din Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa coroborat cu anexa XI la această directivă, și, prin faptul că nu a adoptat, începând cu 11 iunie 2010, măsuri adecvate pentru garantarea respectării valorii-limită de NO2 în toate aceste zone și, în particular, prin faptul că nu a asigurat că planurile privind calitatea aerului prevăd măsuri adecvate astfel încât perioada de depășire a acestei valori-limită să fie cât mai scurtă cu putință, nu și-a îndeplinit obligațiile care îi revin în temeiul articolului 23 alineatul (1) din această directivă, interpretat separat și în coroborare cu secțiunea A din anexa XV la aceasta.
                           
                        
            
                  2)
               
               
                  Obligă Republica Italiană la plata cheltuielilor de judecată.
               
            
         (1)  JO C 305, 9.9.2019.